Ulykken er sket ved kysten uden for Bergen.

En helikopter er styrtet ved øen Turøy i det vestlige Norge, skriver VG. Ifølge norske myndigheder var der 13 personer med helikopteren, da den styrtede.

Ved 17,30-tiden opyste lederen af redingsaktionen, Børge Galta, overfor VG, at der ikke er længere er håb om at finde nogen i live.

- Vi kan bekræfte nu, at alle 13 er omkommet, siger Børge Galta iføge VG.

Ifølge Flightradar var helikopteren var på vej mod land fra Gullfaks B-boreplatformen, da ulykken skete.

Statoil bekræfter, at helikopteren var på vej fra Gullfaks til Flesland med deres ansatte oliearbejdere. Olieselskabet er begyndt at oprette et pårørendecenter, skriver Aftenbladet. Samtidig har Statoil indstillet al selskabets helikoptertrafik indtil videre.

11 af de 13 personer var ansatte hos Statoil. De to sidste var besætningen på helikopteren.

Arne Sigve Nylund, direktør for Statoil i Norge, oplyser ved et pressemøde, at de 11 var på arbejde for Statoil, da ulykken skete.

The Eurocopter EC225 that crashed near Bergen was flying from "Gullfaks B" oil platformhttps://t.co/a8Oiff3AqD pic.twitter.com/DFVaF0cjOH — Flightradar24 (@flightradar24) April 29, 2016

Helikopteren betragtes for at være totalhavareret, fortæller pressetalsmand for hovedredningscentralen, John Sjursø.

- Den ligger delvis på land og delvis i havet, siger han til VG.

- Alt tyder på, at det har været en voldsom affære.

Størstedelen af helikopteren er fundet cirka 20 meter fra land på 5-7 meters dybde, skriver TV 2 Norge. Helikopterens rotor blev fredag eftermiddag fundet 200-300 meter fra resten af helikopteren, rapporterer norske medier.

Det Norske Luftfartstilsyn oplyste fredag aften til Dagbladet.no, at de to sorte bokse i den forulykkede helikopter er fundet.

Fredag eftermiddag indførte de civile norske luftfartsmyndigheder flyveforbud for EC 225-helikoptere i Norge, også kendt som Super Puma. Det var en EC 225 helikopter, der styrtede.

Stort set gået i opløsning

Tidligere har der været meldinger om, at der var op til 17 personer med helikopteren, men de officielle oplysninger lyder på 13 personer, skriver VG.

Myndighederne har sendt adskillige fartøjer med dykkere mod stedet, hvor helikopteren er styrtet.

Politiet blev varslet om ulykken klokken 11.55. Ifølge heliport.no var det planlagt, at helikopteren skulle tage fra Gullfaks klokken 11.16 og ankomme i Bergen Lufthavn Flesland klokken 12.08.

Der er endnu ikke meldinger om, hvad der er skyld i styrtet.

Ifølge TV 2 Norge er vejret ved ulykkesstedet forholdsvis stille.

Ifølge Udenrigsministeriets Borgerservice er der endnu ikke meldinger om, at der skulle være danskere involveret i ulykken.

Ifølge Bergens Tidende (BT) skal norsk kriminalpolitis ID-gruppe nu styre identificeringsprocessen efter styrtet. Presseansvarlig Ida Dahl Nilsson siger at hele ID-gruppen er blevet aktiveret og rejser til ulykkesstedet. ID-gruppen består af kriminalteknikere, retspatologer og tandlæger. Norsk kriminalpoliti vil sende 20 folk til stedet.